आमतौर पर ई चट्टान सभ के बीचा में अउरी इवैपोराइट खनिज सभ (हैलाइड, बोरेट आ सल्फेट) के संघे पावल जाला। एकर हैलाईट नाँव प्राचीन यूनानी भाषा के हैला से हवे जेकर मतलब नून होला। भारत के कुछ हिस्सा आ पाकिस्तान के हिमालय के निचला हिस्सा सभ में ई नून चट्टान खन के निकालल जाला आ एकरा के हिमालयी चट्टानी नून चाहे आम भाषा में सेन्हा नून (सेंधा नमक) कहल जाला। एह इलाका में एही से भट्ठा में तपा के काला नमक बनावल जाला।